
RAPORT

asupra proiectului de Lege pentru ratificarea Acordului între Guvernul României şi Guvernul Republicii Lituania privind protecţia informaţiilor militare secrete schimbate, semnat la Bruxelles, la 18 decembrie 2001

1.În conformitate cu prevederile art. 89 din Regulamentul Camerei Deputaţilor, Comisia pentru apărare, ordine publică şi siguranţă naţională, a fost sesizată spre dezbatere şi avizare în fond, în procedură obişnuită, cu proiectul de Lege pentru ratificarea Acordului între Guvernul României şi Guvernul Republicii Lituania privind protecţia informaţiilor militare secrete schimbate, semnat la Bruxelles, la 18 decembrie 2001, trimis cu adresa nr. 194 din 18 aprilie 2002 şi înregistrat sub nr. 32/263 din 18 aprilie 2002.

Comisia juridică, de disciplină şi imunităţi şi Comisia pentru politică externă, sesizate spre dezbatere şi avizare, cu nr.               31/409 din 23.04.2002 şi, respectiv, 33/194 din 24.04.2002, au hotărât avizarea favorabilă a proiectului de lege în forma prezentată.

Consiliul Legislativ, cu nr.226/19.02.2002, a avizat favorabil, cu unele observaţii, acest proiect de lege.

Proiectul de lege a fost iniţiat în scopul ratificării acordului menţionat. Acordul este destinat să asigure un cadru juridic optim pentru dezvoltarea cooperării bilaterale între guvernele celor două state în domeniul informaţiilor militare clasificate şi se înscrie printre eforturile pe care ţara noastră le depune pentru adaptarea la standardele occidentale, reprezentând totodată şi o reafirmare a dorinţei de a contribui la întărirea păcii şi securităţii internaţionale, precum şi a încrederii reciproce între statele care fac schimb de astfel de date.

Membrii comisiei,  având  în  vedere  necesitatea  şi  importanţa   cadrului   juridic   pentru   reglementarea schimbului de informaţii militare clasificate, protecţiei acestora, metodelor de cooperare, stabilirii structurilor specializate ale fiecăreia dintre statele părţi, precum şi a altor aspecte importante în domeniu, şi-au  exprimat deplinul acord pentru adoptarea proiectului. 

2. Proiectul de lege face parte din categoria legilor ordinare, potrivit art. 72 şi art.74 alineatul (2) din Constituţie.

3.La dezbaterea proiectului au participat în  calitate  de  invitaţi, potrivit prevederilor art. 51  şi  52 din  Regulamentul Camerei

Deputaţilor, domnul  Sorin Encuţescu, secretar de stat în Ministerul Apărării Naţionale, domnul comandor Aurel Stanciu – locţiitor al şefului Direcţiei Siguranţă Militară, domnul locotenent Florentin Ilie şi doamna Gabriela Alexe – consilieri juridici în acelaşi minister.


4.Proiectul de lege a fost adoptat de Senat, fără modificări,  la 11 aprilie 2002.
5. La lucrările comisiei au fost prezenţi 21 deputaţi din totalul de 26 de membri ai comisiei.

Proiectul de lege a fost  aprobat cu toate cele 21 de  voturi ale deputaţilor  prezenţi.

În urma dezbaterii, în şedinţa  din  8 mai 2002, comisia propune adoptarea fără modificări a proiectului de lege.
PREŞEDINTE,


Răzvan IONESCU

